**ДО**

**ОБЩИНСКИ СЪВЕТ**

**РУСЕ**

**ПРЕДЛОЖЕНИЕ**

**ОТ ПЛАМЕН СТОИЛОВ**

**КМЕТ НА ОБЩИНА РУСЕ**

**ОТНОСНО:** *Годишен отчет за втората година от изпълнението на Програмата за управление на Община Русе за мандат 2011-2015 г.*

**УВАЖАЕМИ ОБЩИНСКИ СЪВЕТНИЦИ,**

На основание чл. 44, ал. 5 от Закона за местното самоуправление и местната администрация Кметът на Общината представя ежегодно пред Общинския съвет годишен отчет за изпълнението на Програмата за управление на Община Русе за съответния мандат, която е пряко обвързана с Общинския план за развитие на Община Русе.

На 8 ноември 2011 г. встъпих официално в длъжност кмет на Община Русе и с настоящия отчет представям на Вашето внимание постигнатото в отделните направления през втората година от Програмата за управление на мандат 2011-2015 г. Във връзка с годишния отчет за управлението на Община Русе е изготвен и отчет за изпълнението на проектите, включени в Програмата за управление през настоящия мандат.

Кметският екип ще продължи да работи по реализирането на трите основни приоритета в управленската ни програма: превръщането на Русе в притегателен център за инвестиции, иновации и работа; в привлекателно място за живеене и в община с европейска култура и културен туризъм!

Осъзнавайки, че постигнатото до момента дължим и на подкрепата на Общински съвет Русе, изразявам увереност, че ползотворното ни съвместно сътрудничество ще продължи и през следващите години на управление в името на просперитета на Община Русе и нейните жители!

**Приложения:**

1. *Отчет на кмета на Община Русе за втората година от управлението през мандат 2011-2015 г.;*
2. *Отчет за изпълнение на дейностите, включени в Програмата за управление на Община Русе за мандат 2011-2015 г.*

**ВНОСИТЕЛ:**

**ПЛАМЕН СТОИЛОВ**

*Кмет на Община Русе*